പന്തളം തൂക്കുപാലം

പത്തനംതിട്ട ജില്ലയിലെ പന്തളത്ത് ഉള്ള ഒരു തൂക്കുപാലമാണ് പന്തളം തൂക്കുപാലം (Pandalam suspension bridge)

നിർമ്മാണം
1.74 കോടി രൂപ മുടക്കിയാണ് തൂക്കുപാലം നിർമ്മിച്ചിരിക്കുന്നത്. കേരളത്തിലെ ഏറ്റവും വീതികൂടിയ തൂക്കുപാലമാണിത്. 70 മീറ്റർ നീളവും 2.5 മീറ്റർ വീതിയുമുള്ള ഈ പാലം, അച്ചൻകോവിൽ നദിക്കു കുറുകെയാണു നിർമ്മിച്ചിരിക്കുന്നത്. ഇരുകരകളിലുമുള്ള പന്തളം, കുളനട എന്നീ ഗ്രാമപഞ്ചായത്തുകളെ ബന്ധിപ്പിച്ചാണു പാലം നിർമ്മിച്ചിരിക്കുന്നത്. കേരളത്തിലെ പൊതുമേഖലാ സ്ഥാപനമായ കേരള ഇലക്ട്രിക്കൽ ആന്റ് അലീഡ് എഞ്ചിനീയറിങ്ങ് കമ്പനി ലിമിറ്റഡ് (കെൽ) ആണു ജോലിപൂർത്തിയാക്കിയത്. സ്റ്റീൽ കൊണ്ടു നിർമ്മിച്ച ഈ പാലം, പന്തളം ഭാഗത്തുള്ള വലിയകോയിക്കൽ ക്ഷേത്രത്തെയും കൂളനടയിലെ ശ്രീകൃഷ്ണസ്വാമിക്ഷേത്രത്തെയും തമ്മിൽ ബന്ധിപ്പിക്കുന്ന പാതയുടെ ഭാഗമാണ്. പന്തളം, കൈപ്പുഴ കൊട്ടാരങ്ങളെയും ബന്ധിപ്പിക്കുന്നുണ്ട്. ദുരിതാശ്വാസ ഫണ്ടിൽനിന്നുമാണ് റവന്യു വകുപ്പ് ഈ പാലത്തിനുവേണ്ട ഫണ്ട് കണ്ടെത്തിയത്. http://www.thehindu.com/news/national/kerala/suspension-bridge-at-pandalam-gets-ready/article5396696.ecehttps://article.wn.com/view/2013/11/27/Suspension_bridge_at_Pandalam_gets_ready/http://news.justkerala.in/pandalam-suspension-bridge-ready-to-be-used.php

അവലംബം

വർഗ്ഗം:കേരളത്തിലെ തൂക്കുപാലങ്ങൾ
വർഗ്ഗം:പത്തനംതിട്ട ജില്ലയിലെ പാലങ്ങൾ